  Туспуктэм: Наталья Тетерина Удмурт калыклэн огез дано пиез 1928-тӥ арын Эгра ёросысь Сепож гуртын вордскиз. Кин соку верасал, крестьян семьяын сыӵе нимо-дано ӧнерчи будэ шуыса?!   1974-тӥ арын Юрий Семёнович Удмурт кун университетын экономикая факультет (али Экономикая но управлениея институт), 1992-тӥ арын нырысетӥзэ элькунын экономика тодосъя диссертаци кенешез кылдытӥз. Университетлэсь нырысетӥ филиалзэ – Коми-Пермяк автоном окргуысь Кудымкрын – кылдытонлэн одӥгез кичӧлтӥсез но кылдытӥсез вал. Озьы ик удмурт егитъёс понна экономикаез дышетонъя нимысьтыз группа люказ.   Солэн тодосъя ужъёсыз Ижысь, Сарапулысь, Санкт-Петербургысь но Москваысь промышленной предприятиоясын улонэ пыӵазы. Юрий Семёновичлы гуманитарной ӧр но тунсыко вал. Со «Кытысь мынам кылосэ?» статья гожтӥз, пӧртэм авторъёсын гожтэм статьяосын «Рыжие люди («Кельыт адямиос»), откуда вы? Не из геродотовских ли будинов?» книга поттӥз, отын тодосчи финн-угор калыкъёслэн валанзы вашкала грекъёслэн валанзы вылын кылдыны быгатӥз шуыса малпанзэ шарая. Калыкен пумиськонъёсы мыло-кыдо пыриськылэ.    Трос аръёс ӵоже пайдалыко ужамез понна Юрий Перевощиков «За доблестный труд в Великой Отечественной войне 1941–1945 гг.» медален (1946), Ужъя Горд Знамя орденэн (1971), СССР-ысь ВДНХ-лэн азвесь медаленыз, «СССР-ысь тодосъя но техникая дано ужась», «Удмуртиысь дано экономист» нимъёсын, М. Т. Калашников нимо премиен, Трокай Борисов нимо йӧскалык премиен пусъемын. Тегъёс: удмуртъёс Тодос Удмуртия  